A Tanács 746/93/EGK rendelete
(1993. március 17.)
az 1035/72/EGK és az 1360/78/EGK rendeletben előírtak szerint a termelői szervezetek létrejöttét elősegítő és működését megkönnyítő támogatások Portugáliában történő nyújtásáról
AZ EURÓPAI KÖZÖSSÉGEK TANÁCSA,
tekintettel az Európai Gazdasági Közösséget létrehozó szerződésre és különösen annak 42. és 43. cikkére,
tekintettel a Bizottság javaslatára,
tekintettel az Európai Parlament véleményére [1],
mivel az egységes piac megvalósítása érdekében szükséges az összes kereskedelmi korlát megszüntetése, nemcsak a Közösség 1985. december 31-én meglévő tagállamai között, hanem - a lehető legnagyobb mértékben - az említett tagállamok, illetve Spanyolország és Portugália között is; mivel ez következésképpen magával vonja a spanyol és portugál piacokat ideiglenesen védő nagyszámú mechanizmus ezt megelőző megszüntetését;
mivel, figyelembe véve a Portugáliában megfigyelhető késedelmet a termelői szervezetek létrehozásában, indokolt azon intézkedések megerősítése, amelyek - a gyümölcs- és zöldségpiac közös szervezéséről szóló, 1972. május 18-i 1035/72/EGK tanácsi rendelet [2], valamint a termelői csoportokról és azok társulásairól szóló, 1978. június 19-i 1360/78/EGK tanácsi rendelet [3] előírásai értelmében - a termelői szervezetek létrejöttének elősegítését és működésük megkönnyítését szolgálják; mivel valószínűsíthető, hogy az intézkedések intenzívebbé tétele várhatóan segíti egyrészt azokat az erőfeszítéseket, amelyek képessé teszik a portugál mezőgazdaságot, hogy felvegye a versenyt a többi tagállam növekvő konkurenciájával, másrészt azon feladatok portugáliai teljesítésének támogatását, amelyeket a közös agrárpolitika a termelői szervezetekre kirótt,
ELFOGADTA EZT A RENDELETET:
1. cikk
Az 1360/78/EGK rendeletben előírt termelői csoportokról és azok társulásairól szóló 1035/72/EGK rendelet 13. cikkében előírt termelői szervezetek kialakításának előmozdítására és működésük megkönnyítésére szolgáló támogatást a következő konkrét rendeleteknek megfelelően kell Portugáliának megadni:
a) az 1035/72/EGK rendelet 14. cikke (1) bekezdésének első francia bekezdésében, valamint az 1360/78/EGK rendelet 10. cikke a) pontja 2. alpontjának első francia bekezdésében foglalt százalékos értékek rendre a következő értékekre emelkednek: 10, 10, 8, 6 és 4 %;
b) az 1360/78/EGK rendelet 10. cikke (3) bekezdésének a) pontjában előírt százalékos értékek rendre a következő értékekre emelkednek: 100, 80 és 40 %;
c) az 1360/78/EGK rendelet 10. cikke (3) bekezdésének b) pontjában előírt teljes összeg 120000 ECU-re emelkedik.
2. cikk
Ez a rendelet az Európai Közösségek Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1993. március 17-én.